José Carreras
De Josep Carreras i Coll, bekannt als José Carreras,  gebuer de 5. Dezember 1946 zu Barcelona) ass e spueneschen Tenor. Hie gehéiert nieft dem Domingo an dem Pavarotti (an der Tëschenzäit verscheet) zu den Dräi Tenoren.

Säi Liewen 

De Carreras huet fir d'éischt Chimie studéiert, ass dunn awer 1963 zum Gesangsstudium beim Jaime Francisco Puigi um Conservatoire vu Barcelona iwwergewiesselt. Seng Debuten huet hien 1970 am Liceo, dem Operenhaus vu senger Heemechtsstad, am Verdi senger Oper Nabucco gemaach. 1971 huet hien de Verdi-Concours zu Busseto gewonnen; duerops gouf hie vun der Madrider Oper engagéiert an ass fir d'éischt mat der Montserrat Caballé zu London am Donizetti senger Oper Maria Stuarda opgetratt.

Vun 1972 un, koum hien am Laf vu sengen Tourneeën an d'New York City Opera, den Teatro Colón zu Buenos Aires, d'Oper vu Chicago, d'Metropolitan Opera, d'Royal Opera House, d'Wiener Staatsoper an och den Scala (1972). No sengem internationalen Duerchbroch als lyrischen Tenor krut hien Invitatiounen aus Salzburg, Hamburg, München, Bréissel, San Francisco, London an anere Stied.

1987, um Héichpunkt vu senger Carrière, huet de Carreras eng akut lymphatesch Leukemie kritt. Géint d'kritesch Prognose vu sengen Doktere konnt hien, no enger Knachenmuerch-Transplantatioun, déi den Nobelpräisdréier Edward Donnall Thomas zu Seattle gemaach huet, an no enger intensiver Behandlung, déi ee Joer gedauert huet, seng Krankheet iwwerwannen a seng Gesangcarrière erëm ophuelen.

Aus Dankbarkeet fir déi medezinesch Hëllef huet hien 1988 d'Fundación Internacional José Carreras para la lucha contra la leucemia (International Stëftung José Carreras fir d'Bekämpfung vun der Leukemie mat Haaptsëtz zu Barcelona gegrénnt. D'Stëftung ënnerstëtzt zanterhier d'Leukämiefuerschung. Vun 1995 un ass de José Carreras an dësem Sënn och iwwer seng Deutsche José Carreras Leukämie-Stiftung e. V. an Däitschland aktiv. Hir Benefizgalaën, déi vun der ARD-Télévsioun iwwerdroe ginn, sinn iwwer Däitschand eraus bekannt.
 
Am Kader vun der Foussball-Weltmeeschterschaft 1990 huet sech, zesumme mam Plácido Domingo a Luciano Pavarotti, den Trio Dräi Tenoren forméiert, déi och ettlech CDen enregistréiert hunn.

Zanter 2006 ass de Carreras fir d'zweet bestuet. Aus sengem éischte Bestietnes huet hien e Fils an eng Duechter.

Repertoire an Interpretatiounen 

 1970
 Barcelona: Flavio, an der Norma, vum Vincenzo Bellini
 Barcelona: Gennaro, an Lucrezia Borgia, vum Gaetano Donizetti
 Barcelona: Ismaele, an Nabucco, vum Giuseppe Verdi
 1971
 Barcelona: Siebel, am Faust, vum Charles Gounod
 London: Roberto Conte di Leicester, an Maria Stuarda, vum Gaetano Donizetti
 Madrid: an Maruxa, vum Amadeo Vives
 Minorca: Edgardo di Ravenswood, an Lucia di Lammermoor, vum Gaetano Donizetti
 Paräis: Oronte, an I Lombardi, vum Giuseppe Verdi
 Prag: Alfredo Germont, an La Traviata, vum Giuseppe Verdi
 Teneriffe: Il Duca di Mantova, an Rigoletto, vum Giuseppe Verdi
 1972
 Barcelona: Maurizio, an Adriana Lecouvreur, vum Francesco Cilèa
 Barcelona: an El Giravolt, vum Eduardo Toldrá
 Barcelona: Rodolfo, an Luisa Miller, vum Giuseppe Verdi
 London: Faust, am Mefistofele, vum Arrigo Boito
 London: Gerardo, an Caterina Cornaro, vum Gaetano Donizetti
 New York: Oronte, an I Lombardi, vum Giuseppe Verdi
 New York: Pinkerton, an Madame Butterfly, vum Giacomo Puccini
 Alice Tully Hall, New York: Chevalier Giocondo, an La Pietra del Paragone, vum Gioacchino Rossini
 Parma: Rodolfo, an La Bohème, vum Giacomo Puccini
 Parma: Riccardo, an Un ballo in maschera, vum Giuseppe Verdi
 Toulouse: Don Carlos, am Don Carlos, vum Giuseppe Verdi
 1973
 Marseille: Nemorino, an L'Elisir d'amore, vum Gaetano Donizetti
 Metropolitan Opera, New York: Mario Cavaradossi, an Tosca, vum Giacomo Puccini
 Turin: Orombello, an Beatrice di Tenda, vum Vincenzo Bellini
 1974
 Berlin: Viscardo di Benvento, dans Il Giuramento, de Saverio Mercadante
 London's Royal Opera House, London: Alfredo Germont, an La Traviata, vum Giuseppe Verdi
 Turin: an der Messe de Requiem, vum Giuseppe Verdi
 1975
 La Scala, Mailand: Riccardo, an Un ballo in maschera, vum Giuseppe Verdi
 Turin: Gaston, an Jérusalem, vum Giuseppe Verdi
 1977
 Aix-en-Provence: Roberto Devereux, an Roberto Devereux, vum Gaetano Donizetti
 Mailand: Don Carlo, an Don Carlos, vum Giuseppe Verdi
 1978
 Hamburg: E Sänger, an Der Rosenkavalier, vum Richard Strauss
 Mailand: Don Alvaro, an La Forza del Destino vum Giuseppe Verdi
 San Francisco: Werther, an Werther, vum Jules Massenet
 1979
 Barcelona: André Chénier, an Andrea Chénier, vum Umberto Giordano
 Genf: Enzo Grimaldo, an La Gioconda, vum Amilcare Ponchielli
 Salzburg: Radamès, an Aïda, vum Giuseppe Verdi
 1981, Wien: Éléazar, an La Juive, vum Jacques Halévy
 1982, Madrid: Don José, an Carmen, vum Georges Bizet
 1983
 Barcelona: Roméo, an Roméo et Juliette, vum Charles Gounod
 Barcelona: Jean, an Hérodiade, vum Jules Massenet
 London: Manrico, an Il Trovatore, vum Giuseppe Verdi
 Wien: Calaf, an Turandot, vum Giacomo Puccini
 1984, Wien: Gabriele Adorno, an Simon Boccanegra, vum Giuseppe Verdi
 1986
 Madrid: Canio, dans Il Pagliacci, de Ruggiero Leoncavallo
 Wien: Poliuto, an Poliuto, vum Gaetano Donizetti
 1989
 Barcelona: Cristobal, an Cristobal Colon, vum Leonardo Balada
 Merida: Giasone, an Medea, vum Luigi Cherubini
 1990, Peralada: Samson, an Samson et Dalila, vum Camille Saint-Saëns
 1992, Zürich: Il Conte Loris Ipanoff, an Fedora, vum Umberto Giordano
 1993, London: Stiffelio, an Stiffelio, vum Giuseppe Verdi
 1998, Zürich: Sly, an Sly, vum Ermanno Wolf-Ferrari

Dës Lëscht ass net vollstänneg.

Um Spaweck 
 Säit iwwer de Carreras a méi Sproochen
 Deutsche José Carreras Leukämie-Stiftung e. V. 
 José Carreras bei Sony Classical
 José Carreras bei der Decca Music Group
 Biographie vum José Carreras
 Fansite 

Tenorsänger
Grosses Bundesverdienstkreuz
Gebuer 1946